Imtella' Mejju 27, 2021 Brad Pitt ingħata l-kustodja konġuta ta' wliedu flimkien ma' Angelina Jolie. Angelina Jolie kienet talbet għad-divorzju fl-2016. Minn dak iż-żmien huma ilhom f'battalja fil-Qorti fuq uliedhom. Imħallef li tqabbad b'mod privat biex jissorvelja l-każ, John Ouderkirk iddeċieda favur Brad Pitt. Id-deċiżjoni se żżid b'mod sinifikanti l-ħin tiegħu ma' wliedu. Angelina Jolie u Brad Pitt għandom 6 itfal, tewmin ta' 12-il sena, u tlieta oħra bl-età tagħhom tvarja bejn 12 u 17-il sena. Maddox, l-ikbar wieħed li għandu 19-il sena mhux soġġett għad-deċiżjoni tal-kustodja. Min-naħa tagħha, Angelina Jolie mhux se ċċedi u se tkompli l-ġlieda legali tagħha. Hija qalet li qatt ma kienet kontra l-kustodja konġunta madankollu kien hemm xi kwistjonijiet oħra li kienu qed jinkwetawha. Il-kawża damet diversi xhur li fiha xehdu diversi nies fosthom esperti u terapisti. Madankollu, Angelina Jolie kritikat id-deċiżjoni tal-Imħallef li ma ħalliex lit-tfal jixhdu fil-kawża.